Εθνική Προοδευτική Ένωσις Κέντρου

Η Εθνική Προοδευτική Ένωσις Κέντρου (Ε.Π.Ε.Κ.) ήταν ένα ελληνικό πολιτικό κόμμα που ιδρύθηκε το 1950 από τον Νικόλαο Πλαστήρα,  υπό το οποίο και συντάχθηκε το Δημοκρατικόν Προοδευτικόν Κόμμα του Εμμανουήλ Τσουδερού.

 Ιστορία 
Η ΕΠΕΚ μετείχε στις βουλευτικές εκλογές του 1950 και τις εκλογές του 1951, χωρίς να πετύχει σε καμία πλειοψηφία προκειμένου να σχηματίσει αυτοδύναμη κυβέρνηση. Συμμετείχε πάντως στην κυβέρνηση που σχηματίσθηκε στις 15 Απριλίου 1950 σε συνεργασία με το Κόμμα Φιλελευθέρων του Σοφοκλή Βενιζέλου και του Δημοκρατικού Κόμματος του Γεωργίου Παπανδρέου υπό την προεδρία του Νικολάου Πλαστήρα.

Στις εκλογές του 1951 η ΕΠΕΚ μετείχε και πάλι σε συνεργασία με το Κόμμα Φιλελευθέρων, επίσης υπό την προεδρία του Νικολάου Πλαστήρα, όπου και ανέλαβε κυβέρνηση διατηρούμενη μόνο ένα έτος (1 Νοεμβρίου 1951 – 11 Οκτωβρίου 1952).

Μετά το θάνατο του Πλαστήρα (26 Ιουλίου 1953) επήλθε διάσπαση της ΕΠΕΚ, οι δε παραμείναντες παλαιότεροι πολιτευτές και οπαδοί εξέλεξαν διοικούσα επιτροπή υπό τον Σάββα Παπαπολίτη, υπό τον οποίο και συμμετείχε στο συνασπισμό της Ενώσεως Κέντρου στις βουλευτικές εκλογές του 1961.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1950 Νικόλαος Πλαστήρας 277.739 16,44%  Κυβέρνηση 1951 Νικόλαος Πλαστήρας 401.379 23,49%  Κυβέρνηση 1952 Νικόλαος Πλαστήρας 544.834 34,22%  Αξιωματικήαντιπολίτευση 1956 Σάββας Παπαπολίτης 1.620.007 48,15%  6ο κόμμαΑντιπολίτευση 1958 Σάββας Παπαπολίτης 408.787 10,62%  Αντιπολίτευση

 Πηγές 
 "Μεγάλη Ελληνική Εγκυκλοπαίδεια" τομ. Β΄(συμπλήρωμα), σελ. 880.

Κατηγορία:Πρώην πολιτικά κόμματα στην Ελλάδα